หุ้นเช้า3 ส.ค.ปิดลบ11.13จุด
หุ้นเช้า 3 ส.ค.ปิดร่วง 11.13 จุดที่ 1,190 จุด มูลค่า 12,972.74 ล้านบาท
3 ส.ค. 2555

หุ้นเช้า 3 ส.ค.ปิดร่วง 11.13 จุดที่ 1,190 จุด มูลค่า 12,972.74 ล้านบาท




ดัชนีหุ้นวันที่ 3 ส.ค. เคลื่อนไหวในแดนลบตั้งแต่ช่วงเปิดตลาด ก่อนปิดภาคเช้าที่ 1,190 จุด ลดลง 11.13 จุด หรือ 0.93 % มูลค่าการซื้อขาย 12,972.74 ล้านบาท 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) เปิดเผยว่า ตลาดหุ้นไทยเช้านี้ปรับตัวลงกว่า 10 จุด คาดว่าจะเป็นในเรื่องของความผิดหวังในผลประชุมของ FOMC และ ECB ซึ่งไม่ได้มีมาตรการอะไรออกมาเลย
โดยเมื่อวานนี้ตลาดภูมิภาคและตลาดในยุโรปต่างปรับตัวลงไปกันทั่วหน้าแล้ว และเช้านี้มีบางตลาดในภูมิภาคยังปรับตัวลงอยู่ แต่บางตลาดฯก็เริ่มฟื้นตัวบ้าง ทำให้ตลาดภูมิภาคขณะนี้แกว่งตัวทั้งในแดนบวก-ลบ ส่วนตลาดบ้านเราคงจะชดเชยจากที่หยุดไปเมื่อวานนี้  โดยให้แนวรับ 1,187 จุด แนวต้าน 1,205 จุด
ขณะที่ บล.ดีบีเอส วิคเคอร์ส (ประเทศไทย) มองว่า สัปดาห์หน้าคาดว่าจะหันไปจับตาผลประกอบการไตรมาส 2และปันผลระหว่างกาลที่จะทยอยประกาศออกมาถึงกลางเดือนส.ค.55 รวมถึงแนวโน้มของอุตสาหกรรมใน ไตรมาส 2 ซึ่งเชื่อว่ากลุ่มที่อิงกับอุปสงค์ในประเทศยังไปได้ดี และคาดว่าจะมีกำไรสุทธิขยายตัวแข็งแกร่งต่อเนื่อง เช่น กลุ่มธนาคารพาณิชย์ กลุ่มพาณิชย์ กลุ่มสื่อสาร d]6j,อสังหาริมทรัพย์ และกลุ่มชิ้นส่วนยานยนต์ 
กลยุทธ์การลงทุน ให้แนวต้าน 1,205-1210 และแนวรับถ้าต่ำกว่า 1,190 ควรปรับลดพอร์ตตาม โดยเฉพาะพอร์ตซื้อขายระยะสั้น เพราะถ้าหลุดแล้วมีโอกาสปรับฐานลงไปที่ 1,160-1,140 จุด 
หลักทรัพย์ที่มีมูลค่าการซื้อขายสูงสุด 5 อันดับ ได้แก่
KTB         มูลค่าการซื้อขาย  1,035 บาท ปิดที่ 16.90 บาท ลดลง 0.10 บาท (-0.59 %) 
BBL         มูลค่าการซื้อขาย   916 บาท ปิดที่ 193.00 บาท ลดลง 5.00 บาท (-2.53%) 
PTT          มูลค่าการซื้อขาย  775 บาท ปิดที่ 318.00 บาท ลดลง 4.00บาท (-1.24%) 
PTTGC     มูลค่าการซื้อขาย  569 บาท ปิดที่ 57.75 บาท ลดลง 1.50 บาท (-2.53%) 
ADVANC  มูลค่าการซื้อขาย  558 บาท ปิดที่ 206.00 บาท เพิ่มขึ้น 5.00 บาท (+2.49%)